SET เสี่ยงเปิดลบ นลท.จับตาเจรจาการค้า “สหรัฐฯ-จีน” พรุ่งนี้
SET เสี่ยงเปิดลบ นลท.จับตาเจรจาการค้า “สหรัฐฯ-จีน” พรุ่งนี้
14 ส.ค. 2563

นายถนอมศักดิ์ สหรัตน์ชัย ผู้ช่วยกรรมการผู้จัดการและหัวหน้าฝ่ายวิจัย บล.กรุงไทย ซีมิโก้ กล่าวว่า ตลาดหุ้นไทยเช้านี้คาดว่าจะอ่อนตัวลงในทิศทางเดียวกับตลาดหุ้นในภูมิภาคเอเชียที่เช้านี้ส่วนใหญ่จะเคลื่อนไหวในแดนลบ ยกเว้นตลาดหุ้นออสเตรเลีย จากแรงขายทำกำไรออกมาก่อนในช่วงรอดูการเจรจาการค้าระหว่างสหรัฐฯ และจีน ที่จะมีขึ้นในวันที่ 15 ส.ค.นี้ ซึ่งมองเป็นเรื่องสำคัญเพราะจะมีผลต่อเศรษฐกิจโลก และรอดูตัวเลขผลิตภัณฑ์มวลรวมภายในประเทศ (GDP) งวดไตรมาส 2/63 ของไทยที่จะออกมาในวันจันทร์หน้าที่จะถึงนี้ (17 ส.ค.) ว่าจะเป็นอย่างไรบ้าง
ทั้งนี้ ช่วงนี้ก็คงจะเป็นลักษณะของการเล่นตามงบฯและปันผลไปก่อน ซึ่งบางคนก็อาจมองว่างบฯไตรมาส 2/63 เป็นช่วงที่แย่สุดแล้วก็อาจเป็นจุดที่จะทยอยซื้อลงทุนก็ได้สำหรับบางคน โดยให้ติดตามการทยอยประกาศผลประกอบการของบริษัทจดทะเบียนต่อไป
พร้อมให้แนวรับ 1,332-1,326 จุด ส่วนแนวต้าน 1,353 จุด